cyanic-selkie/wikianc huggingface dataset:
Tone Marie Myklevoll
Ved kommunevalget i 2019 var hun Arbeiderpartiets varaordførerkandidat. Hun har vært medlem av Formannskapet siden oktober 2019 og leder av hovedutvalg for kommune og byutvikling fra samme tidspunkt.
Aucklandøya
Øya er om lag 510 km² stor, 40 km lang og 12 km bred. Den har bratte klipper og vanskelig terreng. De høyeste toppene på øya rager 650 meter over havet. Sør for øya er det ett smalt sund mellom øya og naboøya Adamsøya.
Tone Marie Myklevoll
Myklevoll er født i Harstad og vokst opp der og i Skånland kommune. Hun er barnebarnet til tidligere Stortingspolitiker og statsråd Kirsten Myklevoll (Ap).
Hun er utdannet jurist ved universitetet i Tromsø, uteksaminert i juni 2009.
Hun har tidligere jobbet som underdirektør i Skatt nord og som juridisk rådgiver i NAV Kontroll nord. Hun har hatt en rekke verv i Tromsø Arbeiderparti, blant annet politisk nestleder og kvinnekontakt.
Glochidie
Glochidie (av gr. glochis som betyr pilespiss) er en veligerlarve, et frittsvømmende mikroskopisk avkom (larve) etter en større ferskvannsmusling i ordenen Unionoida. Glochidier kan ha to skall med en hale ventralt plassert på hvert skall (Anodonta) eller skallene kan være uten haker (Unio, Margaritifera). Larvestediet er en obligatorisk fase som er avgjørende for å kunne overleve og bli til en ferskvannsmusling. I denne fasen er glochidiene svært følsomme for ytre påvirkninger, som forurensing.
Glochidier mangler munn, men har en rudimentær fot og tarm. De har ørsmå festekroker som gjør det mulig for glochidiene å feste seg til fisk. Foten har en lang klebetråd, og i kappen er det fire knipper med sansebørster.
Når mordyret (hunnmuslingen) frigir glochidiene blir de liggende på bunnen. Når sansehårene oppdager fisk, klapprer glochidiene med de ørsmå skallene for å nå fram til fisken og feste seg på gjellene, enten via gjellelokkene eller munnen på fisken. Der skjer næringsopptaket gjennom såkalt fagocytose gjennom celler i kappen.
Når larvestadiet er over etter en tid, forlater glochidiene verten og fester seg til sedimentene i bunnlaget med byssus.
Lightiella floridana
Lightiella floridana er en art av krepsdyr, som lever på bunnen i havet. Dette er en art i slekten Lightiana, som inngår i familien Hutchinsoniellidae i den høyere gruppen av Cephalocarida. Dette er alle anatomisk arkaiske krepsdyr.
Cephalocarida-artene har en langstrakt, 2–4 mm lang leddet kropp med stort hode. Hovedkroppen (thorax) består av 10 ledd. I likhet med andre krepsdyr har de grenete bein, bare de første antennene er enkelt-leddede. Andre antennepar er plassert bak hodet også hos voksne Cephalocarida (ikke bare hos larvene), og dette er enestående blant krepsdyr og bestemmer denne gruppen som distinkt fra andre krepsdyr.
Carlo Alberto Guidobono Cavalchini
Carlo Alberto Guidobono Cavalchini (født 26. juli 1683 i Tortona i Italia, død 7. mars 1774 i Roma) var en av den katolske kirkes kardinaler, og var tilknyttet Den romerske kurie, blant annet som prefekt for Kongregasjonen for biskoper og regularklerikere.
Han ble utnevnt til kardinal i september 1743 av pave Benedikt XIV, med Santa Maria della Pace som tittelkirke.
Han deltok ved konklavet 1758 som valgte pave Klemens XIII, og ved konklavet 1769 som valgte pave Klemens XIV.
Han var nevø til kardinal Francesco Guidobono Cavalchini (1807).
Episkopalgenealogi
Hans episkopalgenealogi er:
Earle Meadows
Earle Meadows (født 29. juni 1913 i Corinth, Mississippi, død 11. november 1992) var en amerikansk friidrettsutøver som konkurrerte i stavsprang.
Meadows ble olympisk mester i stavsprang under OL 1936 i Berlin. Han vant med et hopp på 4,35 som var ny olympisk rekord med 4 centimeter. Japanerne Shuhei Nishida og Sueo Oe tok sølv og bronse begge med høyden 4,25
Medows forbedret verdensrekorden i stavsprang to ganger i 1937. 8. mai 1937 i Stanford hoppet han 4,48 og senere samme måned, 29. mai 1937 i Los Angeles, klarte han og Bill Sefton begge høyden 4,54.
Sisu XA-180
SISU XA-180 er et finsk amfibisk sekshjulsdrevet pansret personellkjøretøy. Det ble utviklet på 1980-tallet for å erstatte gamle sovjetiske BTR-60PB. SISU XA-180 er utstyrt med en Valmet turbodieselmotor på 250 HK, en firetrinns automatgirkasse og to dieseltanker på 150 liter hver. Tankene finnes mellom fremste og midtre aksling i en karakteristisk trekantform.
Brukere
XA-180 var i tjeneste i mange land, blant annet brukte norske utenlandsstyrker dem.
Norge
Den norske bataljonen, Norbatt i Sør-Libanon, hadde i alt syv SISU XA-180 mot slutten av det norske engasjementet. Disse var fordelt med 4 til Company Mobile Reserve (CMR) kompani A og 3 til CMR kompani B, hvorav to var stasjonert ved kompani B HQ i Rachayia el Foukhar og en vogn fast stasjonert ved veikontrollposten (4-7A CP) i Cheebaa. Besetningen bestod av en vognfører, en vognkommandør, en 12,7 mm skytter i tårn og en baksikrer. Disse personene hadde intern kommunikasjon seg imellom. Vognene hadde også et geværlag på 4 mann og sanitetspersonell. Geværlaget var utstyrt med 84 mm Carl Gustav RFK og MG-3.
Den nordiske bataljonen (NORDBATT) i Makedonia hadde i 1993 48 stk Sisu XA-180. 13 stk i hvert kompani og 9 stk i bataljonstaben. Vakt- og eskortekompaniet i NordLog Bat, avdelingen tilhørte delvis UNPROFOR og delvis IFOR og var oppsatt med Sisu XA-180
Porfyrios
Porfyrios (gammelgresk: Πορφύριος; latin: Porphyrius, opprinnelig Malchus (syrisk, «konge») ; født i 232 eller 233 i Tyr, død 304 i Roma) var en nyplatonsk filosof.
Porfyrios studerte hos Longinos i Aten og hos Plotin, grunnleggeren av neoplatonismen, i Roma. Han regnes som den fremste av Plotins elever, skrev en biografi om ham og redigerte den samlede utgaven av Plotins skrifter, Enneadene, men skiller seg fra Plotin ved sin praktisk-religiøse interesse og asketiske innstilling. Bare få av Porfyrios' skrifter er bevart.
Porfyrios er hovedkilden til vår viten om Ammonios Sakkas. Med en biografi om Pythagoras og kommentarer til Euklid, bidro Porfyrios til matematikkens historie. Videre skrev han kommentarer til Platon og Aristoteles, men i motsetning til læreren Plotin, kritiserte han ikke Aristoteles' logiske skrifter. Han aksepterte Aristoteles' Organon og ved å integrerte aristotelisk logikk i sin platonisme, ble han retningsgivende for de etterfølgende nyplatonistene. Isagoge, en kort innføring i aristotelisk logikk, ble gjennom en oversetting av Boëthius et svært innflytelsesrikt standardverk i senantikken og middelalderen.
I Adversus Christianos («Mot de kristne») argumenterer Porfyrios mot Kristus' guddommelighet. Dette omfangsrike kampskriftet er det bare bevart fragmenter av.
I antologien Nyplatonismen er følgende tekster av ham oversatt til norsk:
Polyphida
Polyphida er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange trebukker, mørkbrune, gjerne med lyse striper. Antennene er tynne og lengre enn kroppen. Pronotum er tønneformet. Beina er forholdsvis lange.
Utbredelse
Slekten lever i Sørøst-Asia. Det forekommer én art i India og Myanmar og én i Vest-Malaysia, de øvrige lever på øyer - Filippinene, Borneo og Molukkene.
Georg Christian Freund
Georg Christian Freund (alternativt G.C. Freund; født 7. februar 1821 i Altona, død 6. april 1900 i København) var en dansk billedhugger.
Faren Joh. Friedr. Freund var kongelig myntmester, moren var Hanne født Kreiner. I 1836 ble han sendt til København, hvor han gikk i lære som billedhugger hos onkelen Hermann Ernst Freund, til han døde i 1840. Han var med på å fullføre onkelens arbeid med den såkalte «Ragnarokfrisen». Herman Wilhelm Bissen ble hans nye læremester, og Freund kom dermed til å følge i fotsporene til disse to, som igjen hadde latt seg inspirere av Thorvaldsen. I ungdommen arbeidet han også under Michael Gottlieb Bindesbølls ledelse med den indre utsmykning av Thorvaldsens Museum.
Han stilte ut på Charlottenborg i årene 1840-1900, og produksjonen var overveiende av idyllisk karakter. Etter et opphold i Roma i årene 1854-60, stilte han ut en statue av en naken bocciaspiller i 1861, som viste gode studier både av antikke atletfigurer og av det virkelige liv. Etter et par senere opphold i Roma, ble han i 1869 valgt til medlem av Kunstakademiet. Ved brannen på Christiansborg i 1884 var onkelens Ragnarokfrise gått med, og Freund, som hadde deltatt i utførelsen av den i sin ungdom, gikk i gang med å modellere og gjenskape frisen i flere kopier. Dette arbeidet varte i mer enn seks år. I 1892 ble han titulær professor. Han huskes især for sine små genrestatuer.
Han giftet seg i 1861 med Jacobine Felixine Dewhurst (født Magens), og da denne døde i 1869, ektet han Agnes Georgiana Dewhurst, datter av plantasjeeier Dewhurst i Vestindien og hustru født Stevens.
Telefolkets Fridom
Initiativet til å gi ut avis ble drøftet på møte i NKP-laget på industristedet Herøya 8. september 1945. Der valgte man en komité på tre personer som skulle kontakte andre bedrifter i distriktet for å utgi en «bedriftsavis». De tre var Th. Hansen, Kr. Dahl og Einar Johansen, med H. Christensen som suppleant.
Resultatet ble avisen Fridom, som de første par årene den eksisterte ble utgitt med rot i det faglige miljøet og NKP-laget på Herøya. Avisen var på fire sider, i stort seks-spaltet format. I 1946 klarte man kun å få ut ti nummer, men fra 1947 kom den om lag hver fjortende dag.
Avisen ble lansert som en fortsettelse av den illegale avisen Fridom, som under krigen var blitt smuglet inn gjennom fabrikkportene på Herøya. Avisens første nummer i 1946 var derfor merket «5. årgang». Tidlig i 1947 måtte den i all hast bytte navn. Postverket krevde det, siden en annen avis i hovedstaden visstnok benyttet det samme navnet. Fra nr. 2 1947 het avisen derfor Telefolkets Fridom.
Avisens første nummer kom med undertittelen «Bedriftsavis for fagorganiserte arbeidere i Skiensfjorden», noe som raskt ble endret til «Bedriftsavis for fagorganiserte arbeidere i Telemark». Snart proklamerte man også at avisen skulle favne Notodden. Den fungerte etter hvert som et organ for NKP i hele distriktet, og etter livlig debatt vedtok NKP-laget på Herøya 16. februar 1948 også formelt å anbefale distriktets overtagelse av avisen. Måneden etter var det imidlertid fortsatt Herøya-laget som sto for valgene til avisen, da Oddvar Aasland enstemmig ble valgt til sekretær i bladstyret, og Th. Hansen (formann), W Sivertsen, Oddvar Aasland og Olaf Syversen til avisens representantskap.
Under det dramatiske partioppgjøret i NKP i 1949 sto Peder Furubotns linje sterkt i NKP i Telemark, og Telefolkets Fridom var den eneste NKP-avisen som støttet Furubotn-fløyen. I 1950 var avisen fullstendig dominert av stoff om konfliktene i partiet, og Telefolkets Fridom gikk inn da Furubotns endelige nederlag i NKP var et faktum. Siste nummer av avisen kom 4. mars 1950.
Redaktører
I Ødegaards redaktørtid var Aasland «midlertidig redaktør» for et par nummer i 1948, mens Marchel Jacobsen var «fungerende og ansvarlig redaktør» deler av 1949, og senere redaksjonsekretær.
5080
5080 er et satirisk kollegium som står bak 5080.no og 5080 Nyhetskanalen, og har blitt nevnt som Norges svar på The Onion. Navnet «5080» kommer fra det gamle postnummeret til Eidsvåg i Bergen, hvor flere av kollegene vokste opp. Nettsiden 5080.no har blitt drevet siden september 2008, og ble i oktober 2010 tildelt 230,000 kr av Fritt Ord. September 2014 lanserte NRK 5080 Nyhetskanalen som hovedprogram i den nye satiresatsningen Satiriks.
«Mediehuset med godt omdømme» har hatt en lang rekke tekstforfattere, skuespillere og komikere som har bidratt, blant andre:
Xbox 360
Xbox 360 er oppfølgeren til Microsofts spillkonsoll Xbox, og ble lansert 22. november 2005 i USA, 2. desember i Europa og 10. desember i Japan. Xbox 360 konkurrerer med PlayStation 3 og Nintendo Wii, oppfølgere til henholdsvis PlayStation 2 og Nintendo GameCube om å være en del av den syvende generasjonen spillkonsoller, som begge ble lansert i slutten av 2006 i USA.
Utvikling
Under utviklingen ble spillmaskinen kjent som Xenon, Xbox 2, Xbox Next og NextBox. Navnet Xbox 360 ble fastslått tidlig i 2003. Planleggingen av programvaren startet tidlig i februar 2003.
Verdenslansering
Xbox 360 ble lansert nesten samtidig over hele verden. Tidligere har det som regel tatt en stund før for eksempel europeerne har kunnet kjøpe konsoller med utgangspunkt i USA, men denne gangen tok det bare ni dager.
Lanseringen skjedde imidlertid ikke uten problemer. Både i USA og Europa var det etter lanseringen ikke nok konsoller til å dekke etterspørselen. Det var store køer utenfor utsalgsstedene og flere fikk solgt konsollene sine videre med god fortjeneste. I Japan, derimot, var situasjonen omvendt. Der fikk konsollen en heller kjølig mottakelse. Dette kan skyldes flere forhold; både at japanerne tradisjonelt har foretrukket japanske konsoller og fordi det var få spill myntet på dem.
Tilleggsutstyr
Det er også mulig å kjøpe tilleggsutstyr, som for eksempel minnekort (64 MB), forskjellige frontpanel og trådløst nettverksadapter, trådløs mikrofon og hd-kabler. Microsoft fikk mye kritikk for ikke å støtte HD DVD. I ettertid har det blitt lansert en rimelig, ekstern HD-DVD-spiller. Alle håndkontrollene er trådløse, men kablet type er også mulig å kjøpe.
Multimediemaskin
I tillegg til å være en maskin beregnet for spill, har Xbox 360 flere multimediemuligheter. I likhet med den første utgaven av Xbox, kan man også spille DVD-filmer og musikk-CD-er, og innholdet fra CD-ene kan legges inn på en eventuell harddisk. Det nye med Xbox 360 er muligheten til å koble til MP3-spillere, for så å spille musikken rett fra kilden. I tillegg er det mulig å kommunisere direkte med en PC, noe som gjør det mulig å streame musikk, filmer og bilder. Bilder fra en PC eller en USB-enhet kan brukes som bakgrunnsbilder.
Xbox Live
Xbox Live, konsollens Internett-tjeneste, er i to utgaver: Silver og Gold. Xbox Live gir spillere verden over muligheten til å spille, chatte, laste ned spilldemoer og annen programvare;
Man har også mulighet til å kjøpe spill fra tjenesten Games on Demand og Arcade på Xbox Live.
Prosessor
Teknisk sett er Xbox 360 mye kraftigere enn forgjengeren Xbox. Konsollen har en IBM Power PC-prosessor med tre kjerner som hver har en klokkehastighet på 3,2 GHz.
Minne
Maskinen har 512 MB internminne. Den er utstyrt med en 12x DVD-spiller som spiller DVD-er og spill, samt CD-standarder som CD-R/RW, CD-DA, CD-ROM XA, CD-Extra, WMA-CD, MP3-CD, og JPEG Photo CD.
Platelager er valgfritt og separat fra maskinen. Det har en kapasitet på 20, 60, 120 eller 250GB er 2,5", og er tilkoblet via SATA-grensesnitt. Maskinen har også to innganger for minnekort, som selges separat i forskjellige størrelser (64MB og 512MB). I april 2010 ble muligheten for å bruke eksterne USB-lagringsenheter lansert. Enhetene blir begrenset til maksimalt 16GB per enhet, med mulighet til å ha to enheter koblet til maskinen samtidig. Muligheten til å bruke USB-lagringsenheter har vært tilstede siden lansering i 2005 (da kun med annet media), men ble med denne oppdateringen utvidet til å gjelde også nedlastbart innhold, lagrede spill og installerte spill.
Grafikkort
Maskinen drives av et Xenos-grafikkort fra ATi med 500 MHz hastighet og som klarer 500 millioner polygoner i sekundet.
Spill
I 2006 ble blant annet spill som The Elder scrolls Oblivion, Gears of War og Lost Planet lansert. I 2007 kom Halo 3, Mass Effect, Lost oddyssey, bilspillet PGR 4 og fotballspillene Fifa 08 og PES 2008.
Per januar 2008 er Halo 3 det mestselgende spillet med 5,1 millioner eksemplarer solgt. Mass Effect har også solgt godt med 1,2 millioner eksemplarer solgt.
HD-DVD
Ved å kjøpe Microsofts HD-DVD pakke separat, kan man i tillegg til å se tradisjonelle DVD-er se filmer med høy oppløsning (HD). HD-DVD konkurrerte med Blu-ray om å bli det neste filmformatet på plate, men tapte og er etter hvert gått ut av produksjon. Blu-ray-spiller er innebygd i Xbox 360s konkurrent PS3, og det var ventet at en ekstern Blu-ray-spiller til Xbox 360 skulle komme på markedet, men Microsoft har bekreftet at det ikke kommer til å skje.
Kinect
I 2009 ble det kjent at Microsoft jobbet med "Prosjekt Natal" som til slutt ble Kinect. E3 2010 ble det kjent sammen med at Slim utgaven av Xbox 360 skulle være klar for tilkobling av Kinect uten å måtte benytte separat strømforsyning til Kinectsensoren.
Kritikk
Kort tid etter lansering kom det frem at alle brukere opplevde at DVD-spilleren på maskinen lagde sirkulære riper i spillplatene. I brukermanualen for Xbox 360-konsollene er det flere eksplisitte advarsler mot å utsette enheten for støt, slag og spark. En del brukere opplever at konsollene lager riper i spillplater selv om maskinen overhodet ikke beveges/flyttes på mens den er påslått. Internasjonalt har Microsoft en streng linje på dette, og erstatter i utgangspunktet ikke spill som er ødelagt/ripet av konsollen. Ettersom norske forbrukerkjøpsregler krever Microsofts sannsynliggjøring av at brukeren har behandlet konsollen i strid med brukermanualens instruksjoner, har Microsoft Norge lagt seg på en mer imøtekommende linje når det gjelder erstatning av ødelagte spill, men vil allikevel bare erstatte spill utgitt av Microsoft.
USS «Spruance» (DDG-111)
USS «Spruance» (DDG-111) er en amerikansk destroyer i Arleigh Burke-klassen med hjemmehavn i San Diego i California. Skipet, som er oppkalt etter admiral Raymond A. Spruance, tilhører Stillehavsflåten i den amerikanske marinen. Hun ble døpt 5. juni 2010 av Ellen Spruance Holscher som er barnebarn av admiral Raymond A. Spruance, og satt i tjeneste 1. oktober 2011.
Tanger-Tétouan
Regionen var inndelt i ett prefektur – Tanger-Assilah – og fire provinser: Chefchaouen, Fahs-Anjra, Larache og Tétouan.
Større byer
Innbyggertall er etter siste folketelling. (2. september 2004)
Andre viktige byer er Anjra, Assilah og Chefchaouen.
Bertie’s Brainstorm
Bertie's Brainstorm er en amerikansk stumfilm fra 1911.
EM i friidrett 2018 – 10 000 meter menn
10,000 meter for menn under EM i friidrett 2018 ble arrangert på Olympiastadion i Berlin 7. august 2018.
Regjerende europamester var Polat Kemboi Arikan.
Kvalifikasjonskrav
Kvalifikasjonskravet for 10 000 meter menn var: 28.55,00.
Resultater
Resultater:
Gastropacha populifolia
Gastropacha populifolia er en sommerfugl som tilhører familien ekte spinnere (Lasiocampidae). Denne arten ligner sterkt på et vissent blad.
Utseende
En ganske stor (vingespenn 48 – 83 mm, hunnen større enn hannen), brungul spinner. Både den voksne spinneren og larven ligner sterkt på eikebladspinneren (Gastropacha quercifolia), men de voksne er mye lysere på farge. Når spinneren sitter stille, ligner den sterkt på et vissent ospeløv. Kroppen er brungul, hodet er ganske lite med framstrakte labialpalper som ser ut som et kort nebb sett ovenfra. Antennene er korte, fjærformede hos begge kjønn. I motsetning til de fleste andre spinnere er det liten forskjell mellom kjønnene i antenneformen. Brystet (thorax) har en tynn, svart midtstripe. Forvingene er lange og nokså smale, med bølgete ytterkant (som ytterkanten på et ospeløv), brungule med mer eller mindre tydelige, grå flekker som danner tre oppbrutte tverrbånd. Bakvingene er brungule med utydelige, grå flekker. Larven er grå, tette kledt med korte hår. Den har et «skjørt» av hår langs sidene som gjør at den ikke kaster noen synlig skygge, og er derfor meget godt kamuflert.
Levevis
Denne spinneren lever i løv- og blandingsskoger og i hager. Den blir ofte funnet nær store trær, for eksempel popler. Den foretrekker fuktige områder, og finnes ofte på samme steder som eikebladspinneren (Gastropacha quercifolia). Larvene lever på osp og andre poppel-arter (Populus spp.). De holder seg mest oppe i trekronene og man finner dem sjelden. De voksne spinnerne flyr om natten i juni – august. Etter paringen legger hunnen ca. 300 egg i grupper på 5-6 på trestammer, kvister og blad.
Utbredelse
Gastropacha populifolia lever frå Sør- og Mellom-Europa østover gjennom Russland til Kina, Mongolia, Korea og Japan. De nærmeste faste bestandene til Norge lever i området rundt St. Petersburg, men den har i de siste årene blitt funnet en del ganger i det sørlige Finland og kan være under etablering der.
1. serierunde i Eliteserien 2021
1. serierunde i Eliteserien i fotball for menn 2021 startet med fire kamper søndag 9. mai og avsluttet med de resterende fire kampene 21. juli. .
Code Lyoko
Code Lyoko handler om fem ungdommer som går på Kadic Academy Junior High School: Aelita Hopper, Jeremie Belpois (også kalt Jeremy), Odd Della Robbia, Ulrich Stern, og Yumi Ishiyama. De reiser til den virtuelle verdenen Lyoko for å kjempe mot et ondt dataprogram som heter X.A.N.A. Lyoko befinner seg inne i en superdatamaskin i kjelleren av en forlatt fabrikk i nærheten av Kadic-akademiet.
I Norge ble serien sendt på NRK under navnet Lyoko.
Seiling under Sommer-OL 1908
Seiling under Sommer-OL 1908. Seiling var tilbake på det olympiske programmet under OL 1908 i London. Det ble konkurrert i 4 seilklasser og Storbritannia vant alle fire olympiske titlene. I to klasser var det kun britiske båter som deltok.
Code Lyoko
Handling
X.A.N.A., som har som mål å skaffe seg verdensherredømme, har tatt over superdatamaskinen som har kontroll over Lyoko. X.A.N.A. angriper den virkelige verden ved å aktivere tårn (som regel ett tårn om gangen), som fungerer som en forbindelse mellom Lyoko og den virkelige verden. Hvis gruppen får med Aelita til det aktiverte tårnet (eller tårnene), som er ett av omtrent 40 tårn som er spredt utover Lyokos fire hoveddeler, kan hun deaktivere tårnet/tårnene. Dette vil stanse X.A.N.A.s angrep i den virkelige verden, og deretter kan hun få tilbakestilt superdatamaskinen slik at ingen (bortsett fra de fem ungdommene selv) husker noe av det som skjedde. De fem ungdommene må også passe på at ingen av medelevene eller lærerne blir drept, for selv om tiden stilles tilbake vil dette ikke bringe de døde tilbake til livet igjen. Dessuten må de samtidig ordne opp i sine egne personlige problemer.
Eve Southern
Eve Southern (født Elva L. McDowell, 23. august 1900 i Ranger, Texas, USA, død 29. november 1972 i Santa Monica, California, USA) var en amerikansk filmskuespiller. Hun opptrådte i 38 filmer fra 1916 til 1936. Southern er gravlagt på Valhalla Memorial Park Cemetery.
Code Lyoko
Sesong 1
Den første sesongen av serien har veldig lite handling, den eneste store handlingen skjer i den 2-delte finalen. Resten av episodene er ganske like. Frem til finalen, består de fleste episodene av at gruppen oppdager et angrep, stopper angrepet, og reiser tilbake i tid, for å dekke angrepet. Andre små handlinger er det også, som forholdene deres mellom dem selv og andre elever og lærere. Vanligvis snakker de med lærerne og med elever i begynnelsen av episoden helt til X.A.N.A. angriper. Jeremie jobber også med et dataprogram for å materialisere Aelita til jorden for å slå av superdataen på en trygg måte. I den 2-delte finalen greier han å lage det riktige programmet, men X.A.N.A. gir Aelita et virus som binder henne til superdatamaskinen, og som gjør det umulig for gruppe å slå av superdatamaskinen uten å drepe henne.
Seiling under Sommer-OL 1908
Klasse: 6 meter
Dato: 27. til 29. juli. Fem båter startet i denne klassen.
Code Lyoko
Sesong 1
Sesongen består av 26 episoder.
Seiling under Sommer-OL 1908
Klasse: 7-meter
Dato: 27. til 29. juli I denne klassen var det kun den britiske båten «Heroine» som deltok.
Code Lyoko
Sesong 2
Den andre sesongen har mye mer handling enn den første, selv om mesteparten av episodene er ganske like, er animasjonen mer realistisk og detaljert, og Jim og Sissis personligheter har forandret seg skikkelig, selv om det er litt igjen av deres gamle personligheter. I den andre sesongen bor Aelita på jorden. I den første episoden blir hun innskrevet på Kadic under navnet Aelita Stones. Hun spiller kusinen til Odd, og bruker en forfalsket fødselsattest som ble laget av Jeremie. Jeremies nye superskanneprogram gjør at Aelita ikke trenger å være i Lyoko for å sjekke hva X.A.N.A. diver på med. Aelita begynner også og ha visjoner av et liv hun neppe har levd, og av en mann som heter Franz Hopper. Franz Hopper viser seg å ha tilknyttinger til Lyoko. Gruppen får enda flere problemer når en ny elev som heter William Dunbar begynner på skolen og viser at han har interesse for Yumi (Minner litt om Sissis interesse for Ulrich). Alle i gruppen får også hver sitt kjøretøy for å kunne komme seg fort fram i Lyoko. Odd får et svevende brett om blir kalt "Overboard", Ulrich får en enhjulet motorsykkel kalt "Overbike", og Yumi får en svevende scooter kalt "Overwing", mens Aelita kan bruke hvilken som helst av dem hvis det trenges, men hun sitter vanligvis på med en av de andre. Og en femte sektor (Carthage, eller Sektor 5), blir funnet i Lyoko og viser seg og være X.A.N.A.s hjem, hvor man kan få all dataene hans, og gruppen reiser til sectoren hans flere ganger for å hente data. Det er også da X.A.N.A. begynner og sende Scyphozoaen etter Aelita for å stjele minnet hennes, X.A.N.A. skapte senere tre monstre til. Funksjonene til superdatamaskinen har også på en måte blitt mindre. Turene tilbake i tid blir brukt mindre (selv om de ennå brukes ofte), siden de gjør X.A.N.A. sterkere. Etter hvert får man også se X.A.N.A., superprogrammet, og Aeltias fulle styrke.
Seiling under Sommer-OL 1908
Klasse: 8-meter
Dato: 27. til 29. juli. Fem båter fra tre nasjoner startet i denne klassen.
Code Lyoko
Sesong 2
Sesongen består av 26 episoder.
Sesong 3
I den tredje sesongen har X.A.N.A. vært veldig stille i både den virkelige verden og Lyoko, og har ikke gjort noe mens gruppen hadde to uker sommer ferie. X.A.N.A. trenger fremdeles en datamaskin for å eksistere, men nå er han ikke avhengig av en bestemt data, og kan i stedet leve i Internettet hvis han ønsker det. Jeremie har laget et nytt skanneprogram som kan finne X.A.N.A., som avslører at X.A.N.A. gjemmer seg i USA, noe som gjør at Jeremies mål blir og finne en måte for å overføre gruppen til Internett. Siden Aelita fikk minnet sitt tilbake fra Franz Hopper, kan hun nå demateraliseres på vanlig måte. Hun har til og med en kraft og beskytte seg med i Lyoko (energikuler). Mens Yumi har bestemt seg for å ikke ha et forhold til Ulrich, og foretrekker og bare være venner. I Carthage (sektor 5), finner gruppen Lyokos kjerne, som X.A.N.A. ønsker knust, og siden X.A.N.A. er fri fra superdataen er angrepene fra X.A.N.A. mye kraftigere en før. X.A.N.A. må fremdeles aktivere tårn, men kan utføre mye krafigere angrep en hva han kunne da han var fanget i superdataen. X.A.N.A. kan ta over mange mennesker samtidig, noe som gjør det mye vanskeligere for gruppen å komme seg fra skolen til fabrikken. I et forsøk i å isolere gruppen fra Carthage (sektor 5) håper X.A.N.A. at han kan fjerne tilgangen til Carthage (sektor 5) ved å slette sektorene de må bruke for å komme dit så kan de ikke stoppe han. Ved å bruke Scyphozoaen sin for å ta over Aelita kan X.A.N.A. bruke henne til og skrive in "Code XANA" i et av tårnene noe som gir han full tilgang til sektoren tårnet er i, noe han kan bruke for å slette sektoren. Til tross for at gruppen gjør sitt beste, greier X.A.N.A. til slutt å slette alle 4 sektorene. Heldigvis så finner Jeremie en måte å komme direkte til Carthage (sektor 5) på. Når de etter hvert finner ut at de er for få mot X.A.N.A.s voksende krefter, bestemer gruppen seg for å la William Dunbar bli med i gruppen deres for å få litt mer styrke. Dette viser seg å være en stor tabbe, siden under Williams første tur til Lyoko, så bruker X.A.N.A. Schyphozoaen sin for å ta over William. Med kontroll over William greier X.A.N.A. uten problemer og knuse Lyokos kjerne, noe som gjør at superdataen er nesten ubrukelig. Inne i den tomme superdataen, blir William transformert til en mørk utgave av seg selv, og nå som han har vært under kontroll av X.A.N.A. en stund har han blitt enda sterkere. Samtidig får Jeremie en kodet melding på Internett fra ingen andre enn Franz Hopper, som på en eller annen måte overlevde ødelegelsen av Lyoko.
Sesongen består av 13 episoder.
Sesong 4
Jeremie og Aelita har ved hjelp av datamaskinene Franz Hopper sendte til dem i slutten av tredje sesong rekonstruert sektor 5 og alle de andre sektorene. Jeremie har også laget nytt utstyr og nye "klær" til Odd, Aelita, Ulrich og Yumi. I tillegg har Jeremie og Aelita laget et kjøretøy (Skidbladnir) som lar gruppen reise på Internett, og der finner de kopier av Lyoko som XANA har laget. For å kunne overvinne XANA må gruppen ødelegge alle disse kopiene. Jeremie utvikler en metode for å materialisere gruppen til Jorden fra en kopi i nærheten av superdatamaskinen som kontrollerer kopien. Men de innser etter en stund at kopiene er for mange til at de kan ødelegge alle sammen. Derfor begynner Jeremie å lage et program for å utrydde XANA for godt, og samtidig lager han enda et program for å befri William. I den nestsiste episode får de hjelp av Franz Hopper til å fullføre programmet, men på grunn av programmets store energiforbruk, må Franz Hopper ofre seg selv for at det skal starte. Programmet greier til slutt å ødelegge XANA, og i den siste episoden slår gruppen av superdatamaskinen for godt.
Sesongen består av 30 episoder (fra episode 66 til 95).
Hovedpersoner
Hovedpersonene er:
X.A.N.A.
X.A.N.A. og universet Lyoko ble opprinnelig skapt av Franz Hopper for å ødelegge «Projecte Carthage». Den er et multiagent-program utviklet for den franske regjeringen for å overvåke statsfiendtlig kommunikasjon. Uheldigvis utviklet XANA selvstendighet, og når Franz Hopper og hans datter, Aelita, kom til Lyoko å gjemme seg for den franske etterretningstjenesten, grep X.A.N.A. sjansen, fengslet Hopper og stjal Aelitas minner. Deretter konstruerte han monstre som han kan materialisere nede på jorden.
Aelita Hopper
Aelita Hopper er kjent som Aelita Stones på Kadic-akademiet. Da hun var barn tok faren Franz Hopper henne med til Lyoko. Samtidig ga han henne nøkkelen til Lyoko. Hun har den unike evnen til å slå av aktiverte tårn i Lyoko, noe som avbryter angrepene til X.A.N.A. i den virkelige verden. Når hun flytter til den virkelige verdenen i den andre sesongen, tar hun etternavnet «Stones» etter en kjent rockegruppe. Hun er både sta og rolig. Etter at Franz Hopper gjenoppliver Aelita og gjenoppretter deler av hukommelsen hennes (se episoden «Nøkkelen»), kan hun devirtualiseres på en vanlig måte når hun mister alle livspoengene sine.
Jeremie Belpois
Jeremie er gruppens hjerne og lederen når de ikke er i Lyoko. Han planlegger vanligvis oppdraget før de reiser til Lyoko. Med unntak for Aelita er Jeremie den eneste som er i stand til å bruke superdatamaskien, og han kan bruke den bedre enn Aelita klarer. Når de andre reiser til Lyoko for å kjempe mot X.A.N.A., observerer han dem og sier hvilken vei de skal ta og advarer dem mot monstre som er på vei. I slike situasjoner kan han også materalisere kjøretøy, og lade våpnene deres.
Odd Della Robbia
Odd er gruppens komiker. Han er ofte hyperaktiv, og tar sjeldent ting seriøst. Han vil bli musiker, filmregissør eller noe lignende når han blir voksen. Han misliker Sissi, Herb og Nicolas og erter dem hele tiden. Dette har ført til at de to gruppene har kranglet mye. Han har en hund som heter Kiwi, som vanligvis holder seg gjemt på rommet under timene fordi det ikke er lov å ta med dyr inn. Odd er den eneste av ungdommene som kan oppleve det som positivt å sette livet på spill i Lyoko.
Yumi Ishiyama
Yumi er egentlig fra Japan. Hun er den eneste i gruppen som ikke bor på skolen; hun er også den eldste og høyeste i gruppen. Hun oppfører seg som lederen av gruppen i Lyoko, siden hun ofte planlegger angrepet, og hun inntar ofte en storesøster-rolle overfor de andre, spesielt overfor Jeremie. Yumi går alltid i svart. Hun er svært moden for alderen, men bærer også på en usikkerhet som hun ikke viser de andre. Hun er hemmelig forelsket i Ulrich, og hun blir veldig sjalu hvis noen andre viser interesse for ham.
Ulrich Stern
Ulrich er en gjennomsnittlig skoleelev, men han er veldig smidig og en god fotballspiller. Han krangler ofte med faren om skolekarakterene sine. Han er også veldig god i den asiatiske kampsporten Pencak Silat, som han bruker mye tid på å trene på. Han er også ganske populær blant de andre elevene på skolen. Han er tiltrukket av Yumi og blir fort sjalu hvis Yumi viser interesse for noen andre. Han er veldig sjenert, og tør ikke å fortelle Yumi om følelsene sine, selv om de nesten kysset i episoden «Routine».
William Dunbar
William kommer inn som ny elev på skolen i sesong 2. Han ble utvist fra den forrige skolen sin siden han klistret opp kjærlighetsbrev over hele skolen. I likhet med Ulrich er han forelsket i Yumi. I episoden «Marabounta» sier han til Ulrich at hvis ikke han forteller Yumi hva han føler for henne, så vil William gjøre det selv. Likevel viser han respekt for Ulrichs følelser for Yumi og foretar seg ikke noe å splitte de to medelevene.
Bifigurer
Code Lyoko har mange bifigurer som ikke er vesentlige for seriens hovedhistorie, selv om mange av dem har vært sentrale i enkeltepisoder. Dette er noen av de mest sentrale bifigurene:
Monstre i Lyoko
X.A.N.A. kan skape monstre for å holde tårnene han aktiverer trygge. Noen av monstrene er bare svake, mens andre er en stor trussel. De svake monstrene angriper alltid i flokker, men alle prøver å stoppe de fem ungdommene. Monstrene forsvinner ikke før de blir knust eller kalt tilbake av X.A.N.A. Til og med fjerde sesong har X.A.N.A. skapt elleve monstre. Odd, Ulrich og Yumi har hvert sitt spesielle våpen i Lyoko til å forsvare seg mot monstrene. Aelita er for det meste avhengig av at de andre forsvarer henne når de kommer monstre.
Det finnes også andre monstre som X.A.N.A. ikke har skapt. Et av dem er et monster som Jeremie skapte, og som kalles «Marabunta». Dette monsteret er kun med i én episode. Det finnes også en egen monsterrase som kalles «transportere». En transporter er en stor hvit ball med et Lyokoøye på, og akkurat som alle X.A.N.A.s monstre. Det eneste transporterne gjør, er å flytte folk fra én sektor til midten av Carthage (sektor 5) og tilbake igjen.
Seiling under Sommer-OL 1908
Klasse: 12-meter
Dato: 11. og 12. august. I den største klassen var det kun to britiske båter som startet «Hera» fra Skottland og «Mouchette» fra England.
Tour de Ski 2019/20
Tour de Ski 2019/20 var den 14. utgaven av Tour de Ski, og inngikk i verdenscupen i langrenn 2019/20. Den startet 28. desember 2019 i Lenzerheide, og ble avsluttet 5. januar 2020 i Val di Fiemme.
Therese Johaug vant kvinneklassen foran Natalja Neprjajeva fra Russland med Ingvild Flugstad Østberg på tredje plass. Aleksandr Bolsjunov fra Russland vant klassen for menn foran landsmannen Sergej Ustjugov mens Johannes Høsflot Klæbo kom på tredje plass.
Kristin Hatledal
Kristin Hatledal (født 14. april 1983 i Stryn) er en norsk historiker, lektor og tidligere langrennsløper.
Hun har skrevet boka ''Kvinnekamp. Historia om norske motstandskvinner'' (Samlaget, 2011)
Sundet
Sundet kan vise til:
Cyrus Christie
Cyrus Sylvester Frederick Christie (født 30. september 1992) er en engelsk-født irsk fotballspiller som spiller for Hull City AFC.
Landslaget
Han ble tatt ut i s EM-tropp til EM i Frankrike 2016.
Padada
Padada er en kommune i provinsen Davao del Sur på Filippinene. Under folketellingen i 2000 kom man til et befolkningstall på 24 112 i 5 202 husstander.
Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
The Lion King Collection
The Lion King Collection er et samlealbum som ble gitt ut i 1999. Albumet inneholder musikken fra de to filmene; The Lion King og The Lion King II: Simba's Pride.
La, la, la
«La, la, la» er en spansk sang som vant Eurovision Song Contest 1968 for Spania. Sangen ble fremført av sangeren Massiel, mens Ramón Arcusa og Manuel de la Calva – kjent som sangduoen Dúo Dínamico – hadde skrevet tekst og melodi. Egentlig skulle artisten Juan Manuel Serrat synge «La, la, la», men han ble erstattet med Massiel kort tid før den internasjonale finalen. Årsaken var at Serrat krevde å få synge sangen på katalansk, noe Franco-regjeringen nektet å godta. Sangen vant Eurovision Song Contest med knapp margin, bare ett poeng foran Storbritannias Cliff Richard med «Congratulations». I sangen synges ordet la hele 138 ganger.
Eurovision Song Contest
Massiels støttevokalister, som bar korte teal-fargede kjoler, var María Jesús Aguirre, María Dolores Arenal og Mercedes Valimaña Macaria.
«La, la, la» slo favoritten, Storbritannias bidrag «Congratulations», med ett poeng. Siden 1968 har sangen av enkelte kritikere blitt kalt for «Eurovision Song Contest på sitt verste».
I 2008 hevdet en spansk dokumentarfilm at general Franco hadde rigget avstemningen i Eurovision Song Contest. Dokumentaren hevdet at det spanske regimet hadde kjøpt stemmene til flere av dommerne ute i Europa. På denne tiden hadde hvert land en nasjonal jury med ti medlemmer, som hver ga ett poeng til sin favorittsang. En seier skulle bedre det internasjonale omdømmet til Spania.
Massiel ble rasende over påstandene og sa at hun vant fordi hun hadde en bedre sang. Hun mente også at påstandene var drevet frem av den tøffe konkurransen mellom spanske tv-kanaler, og at dokumentaren var laget for å trekke seere. José María Íñigo, mannen som først kom med påstandene i dokumentaren, trakk senere sine uttalelser. I stedet sa han: «Om det hadde vært en slik manipulering, hadde det nok skjedd med en annen artist, tettere knyttet til regimet.»
Tekst og andre versjoner
Tekstmessig er sangen positiv. Massiel synger om de tingene sangens jeg-person er takknemlig for, slik som å ha blitt gitt liv og for å spasere gjennom verden. I teksten gjentas ordet la intet mindre enn 138 ganger – mer enn noen annen Eurovision Song Contest-vinner.
Den ble senere fremført i coverversjon av den italienske sangeren Mina i Radiotelevisione Italianas varietéserie Canzonissima i 1968 samt av Carola Häggkvist.
Bandet Saint Etienne spilte inn en annen coverversjon, som var med på albumet A Song for Eurotrash (1998) med en engelsk tekst som skilte seg fra originalen. Denne teksten refererer til mannen hun dater, og ikke de tingene hun er takknemlig for.
Den mestselgende innspillingen av sangen var en coverversjon, fremført på spansk, av den portugisiske fadostjernen Amália Rodrigues.
Juan Manuel Serrat var den artisten som opprinnelig var valgt ut til å fremføre «La, la, la». Han krevde å få synge den på katalansk, noe Franco-regjeringen ikke ville tillate. Han ble derfor erstattet av Massiel like før finalen.
Norsk versjon
Arne Bendiksen har skrevet en norsk tekst. Den norske tittelen er også «La, la, la».
Listeplasseringer
Med Massiel:
Billy the Kid (1911)
Billy the Kid er en amerikansk stumfilm fra 1911, regissert av Laurence Trimble.
Giovanni de Gregorio
Giovanni de Gregorio (født 20. januar 1729 i Messina i Italia, død 11. juli 1791 i Roma) var en av den katolske kirkes kardinaler.
Han ble utnevnt til kardinal i februar 1785 av pave Pius VI.
Han var i slekt med kardinal Emmanuele de Gregorio (kreert 1816).
NM i friidrett 1915
Norgesmesterskapet i friidrett 1915 bestod av flere arrangementer. Hovedmesterskapet ble arrangert på Fredrikstad stadion i Fredrikstad 28.–29. august. Arrangør var Fredrikstad IF. Kun menn deltok. Kongepokalvinner ble Alexander Pedersen.
Følgende øvelser ble arrangert utenfor hovedmesterskapet:
Lengde uten tilløp
Siste gang høyde og lengde uten tilløp ble arrangert som en del av hovedmesterskapet i friidrett. Fra 1919 ble NM i høyde/lengde uten tilløp arrangert som et eget stevne.
ENASA BMR 600
ENASA BMR 600 (spansk: Blindado Medio de Ruedas) er et spansk sekshjulsdrevet amfibisk pansret personellkjøretøy. Det ble tatt fram for den spanske hæren sent på 1970-tallet. Det er også i bruk i Egypt, Saudi-Arabia og Peru.
Behind the Stockade
Behind the Stockade er en amerikansk stumfilm fra 1911, regissert av George Loane Tucker og Thomas H. Ince.
Handling
Major Williams sysselsetter mange innfødte ved ranchen hans. Datteren hans, Florence, har tiltrukket seg oppmerksomheten til Pedro, en tilsynsmann. Men Billy Thompson er allerede forlovet med Florence, og blir invitert til å oppholde seg ved familie-ranchen. Etter at Billy har kommet frem til plantasjen, legger han snart merke til grusomhetene til Pedro. Han har blant annet festet en innfødt til en vogn, frem til Billy tvinger Pedro til å løslate den torturerte innfødte.
en dette gjør Pedro opprørt, og han bestemmer seg for å legge en liten hevn mot Billy og familien hans. Han går til sjefen for en vill indianer-stamme som også holder til i området, og forteller ham at major Williams mishandler de innfødte som holder til ved ranchen. Han oppfordrer høvdingen til å planlegge et opprør mot nybyggerne. Det blir derfor opp til Billy å redde dagen, før det er for sent.
Børge Haugetun
Børge Haugetun (født 12. mai 1981) er en norsk lokalpolitiker for Tverrpolitisk valliste for Øygarden (TVØ). Han var ordfører i Øygarden kommune i Hordaland fra 2015 til 2019.
Arora
Arora er en kryssplattform open-source nettleser som bruker WebKit-motoren, bygget oppå Qt. Den har et minimalistisk lettvekts-grensesnitt, som inkluderer bruk av faner, enkle historie- og bokmerker-funksjoner og global bruker-CSS.
Historie
Den originale kodebasen ble skrevet for Trolltech av Benjamin C Meyer ("icefox"), en Qt-utvikler. Den ble sluppet som Qt Demo Browser (Qt Prøve-Nettleser) som en del av Qt 4.4.0, for å demonstrere mulighetene til den da nye Qt-WebKit-integrasjonen. Etter dette jobbet Meyer videre på koden uavhengig, med navnet Arora.
Verdenscupen i skihopping 2021/22
Verdenscupen i skihopping 2021/22 ble organisert av Det internasjonale skiforbundet (FIS) og var den 43. sesongen av verdenscupen i skihopping. Sesongen startet i Nizjnij Tagil i Russland 20. november 2021, og ble avsluttet i Planica 27. mars 2021.
Verdenscupstilling
Sluttstillinger
Oversikten viser de 10 beste.
Gjerøy
Gjerdøya, også kalt Gjerøya eller Gjærøya, er ei øy i Rødøy kommune i Nordland. Øya har et areal på ca. 9,1 km².
Nyekspresjonisme
Nyekspresjonismen var en dominerende retning innen billedkunsten fra slutten av 1970-tallet og frem til midten av 1980-tallet. Den oppsto som en reaksjon mot 1960- og 70-tallets konseptuelle og minimalistiske kunst, og kjennetegnes av en heftig og voldsom bruk av virkemidler: rennende maling, kraftige penselstrøk og en sterk, nærmest banal fargeskala. Nyekspresjonistene gjeninnførte fremstillinger av emosjonelle tilstander, subjektive erfaringer og gjenkjennelige objekter i kunsten, så som menneskefiguren eller stillebenet, om enn i en abstrahert form. De nyekspresjonistiske kunstnerne fant inspirasjon i europeisk ekspresjonisme og kunstnere som Emil Nolde og Edvard Munch, såvel som i afrikansk, såkalt «primitiv» kunst.
Santa Cruz (Davao del Sur)
Santa Cruz er en kommune i provinsen Davao del Sur på Filippinene.Under folketellingen i 2000 kom man til et befolkningstall på 67 317 i 13 881 hushold.
Rangsundøya
Rangsundøya er ei øy i Rødøy kommune i Nordland. Øya har et areal på 7,73 km² og det høyeste punktet er Rangsundtinden 267 moh. Rangsundøya har veiforbindelse med Selsøya.
Langedalstinden
Langedalstinden er et fjell nord for Bygdin i Jotunheimen. Toppunktet ligger i Vang kommune, like sør for grensa mot Vågå kommune i Innlandet, og dermed like utenfor Jotunheimen nasjonalpark. Toppen har en høyde på 2 206 meter over havet og er det 53. høyeste fjellet i landet.
LALR-parser
En LALR-parser eller Look-Ahead LR-parser er innenfor informatikken benevnelsen på en forenklet versjon av en kanonisk LR parser. Parseren brukes til en syntaktisk analyse av en tekst i henhold til et sett produksjonsregler som er spesifisert av den formelle grammatikken til et programmeringsspråk. Syntaksen i teksten analyseres bunnen-opp, med detaljer på laveste nivå før man analyserer den overordnede grammatiske struktur. «LR» betyr left-to-right (venstre til høyre) eller høyre-derivering i en kontekstfri grammatikk.
En LALR-parser ble første gang beskrevet av informatikeren Franklin DeRemer, i hans Ph.D.-avhandling Practical Translators for LR(k) languages fra oktober 1969. Der skrev han om de praktiske vanskeligheter som på denne tiden var forbundet med å implementere LR(1)-parsere. En LALR-parser anerkjenner flere former for grammatikk enn en LR(0)-parser, men krever på samme tid det samme antallet tilstander for et språk som kan anerkjennes av begge typen parsere. Derfor krever LALR-parsere mindre minne enn LR(1)-parsere som ikke er LR(0). Det finnes LR(1)-språk som ikke kan håndteres av LALR-parsere; LALR-parsere er likevel tilstrekkelige for de fleste utbredte programmeringsspråk, deriblant Java, selv om grammatikken for mange språk er tvetydig.
Den opprinnelige beskrivelsen spesifiserte ingen algoritme for en slik parser med en formell grammatikk. De første algoritmene ble beskrevet i 1973. I oktober 1982 publiserte DeRemer og Thomas Pennello en algoritme som produserte minne-effektive LALR-parsere. LALR-parsere kan genereres automatisk med LALR-parsergeneratorer som Yacc eller GNU Bison. Den automatisk genererte kode kan deretter forbedres manuelt av håndskrevet kode.
Historie
I juli 1965 ble LR-parseren (Left to Right, Rightmost derivation) oppfunnet av den amerikanske informatikeren Donald Ervin Knuth ved Stanford University. Denne parseren godtar ethvert deterministisk kontekstfritt språk i en lineært avgrenset tid. Høyre-deriveringer har svært store minnekrav, og å implementere en LR-parser var upraktisk på denne tiden grunn av den begrensede mengden med RAM i datamaskiner.
For å løse dette problemet, foreslo informatikeren Franklin DeRemer ved Massachusetts Institute of Technology (MIT) i oktober 1969 to forenklede versjoner av LR-parseren, nemlig en Look Ahead LR (LALR) parser og en Simpel LR-parser (SLR). Begge hadde mye mindre krav til RAM, men håndterte færre grammatikker, og LALR-parseren var den mest effektive av de to.
I mai 1975 konverterte Bell Laboratories sin C-kompilator til LALR-algoritmen; denne kompilatoren ble tatt i bruk på UNIX versjon 6 og var tidligere blitt implementert ved hjelp av en rekursiv descendant parser.
I 1977 ble minneoptimaliseringer oppfunnet for LR-parseren, men fortsatt var den mindre minne-effektiv enn de forenklede versjonene.
Den 1. august 1977 utga Alfred Aho og Jeffrey Ullman den såkalte «drageboken»; denne klassiske teksten som snart ble en lærebok i kompilatorteknikk, er kjent for sitt omslagsbilde av en ridder som bekjemper en drage. På ridderens lanse stod det skrevet LALR, og denne parseralgoritmen stod sentralt i boken. Den 1. januar 1986 kom andre utgave med Ravi Sethi som medforfatter, og den 10. september 2006 tredje utgave med Sethi og Monica Sin-Ling Lam som medforfattere.
I 1979 kunngjorde Franklin DeRemer og Thomas Pennello en serie optimaliseringer for LALR-parseren som ville forbedre minne-effektiviteten. Deres arbeid ble publisert i oktober 1982.